stanford-oval/wikipedia huggingface dataset:
Tohtori Živago
Julkaisu

Romaani valmistui vuonna 1956, vaikka Pasternak oli kirjoittanut osia siitä jo 1910- ja 1920-luvulla. Pasternak lähetti käsikirjoituksensa Novyi mir -kirjallisuuslehteen, joka hylkäsi sen, koska kirjoittaja oli huonoissa väleissä neuvostokirjallisuuden päättävien tahojen kanssa. Pasternakin tausta oli hankala: hänen isänsä lähti pakolaisena (tai karkotettiin) Englantiin 1920-luvulla. Lisäksi kirja arvosteli 1920-luvun Neuvosto-Venäjää, jolle oli 1950-luvulle tultaessa systemaattisesti rakennettu monoliittisen koskematon kuva. Lisäksi kirja esitti vallankumousta edeltävän yläluokan myönteisessä valossa.
Kirja ilmestyi italiankielisenä käännöksenä Milanossa 1957. Pasternak oli lähettänyt käsikirjoituksen häntä tapaamaan tulleen Moskovan radiossa työskennelleen italialaisen kommunistin Serbio D'Angelon mukana kustantaja Giangiacomo Feltrinellille, ja he allekirjoittivat kustannussopimuksen 30. kesäkuuta 1956. Feltrinellistä tuli samalla teoksen ulkomaisten oikeuksien haltija. Venäjänkielinen käsikirjoitus päätyi CIA:n käsiin tammikuussa 1958, ja julkaisusta tehtiin päätös. CIA oli käynnistänyt jo aiemmin länsimaisen kirjallisuuden venäjäntämishankkeen, ja kirjallisuutta salakuljetettiin Venäjälle. Pasternakin teoksen julkaisijaksi haluttiin kuitenkin puolueeton kustantaja, joksi valittiin hollantilainen Mouton. Painos oli kolmetuhatta kappaletta, ja sitä jaettiin Brysselin maailmannäyttelyssä Civitas Dei -paviljogissa 365 kappaletta ja lisäksi muissa CIA:n tärkeiksi arvioimissa paikoissa. CIA teetti kirjasta myös pokkariversion, jota jaettiin Wienin nuorisofestivaaleilla 1959. Julkaisun vaiheista ovat kirjoittaneet uutta tietoa Peter Finn ja Petra Couvée 2014 ilmestyneessä kirjassaan The Zahivago Affair – The Kremlin, the CIA, Battle over a Forbidden Book. He hyödynsivät tutkimustyössään vuonna 2014 tehtyä eräiden CIA:n asiakirjojen salassapitomääräysten purkua.
Suomennos ilmestyi 1958. Osittain Tohtori Živagon ansiosta Pasternakille myönnettiin vuoden 1958 Nobelin kirjallisuuspalkinto, josta neuvostoviranomaiset kuitenkin pakottivat hänet kieltäytymään. Neuvostoliitossa teos julkaistiin vasta vuosia Pasternakin kuoleman jälkeen, vuonna 1988 Novyi mir-lehdessä.
Päähenkilöt ja juoni

Juri Živago on päähenkilönä herkkä ja runollinen, lähes mystisyyteen taipuvainen henkilö. Hänen vaimonsa ja hänen rakastajattarensa Lara auttavat hänet tilanteista, joista hän ei itse selviä. Živago ei sopeudu uuteen järjestelmään, ja hänen valintansa johdattavat hänet Venäjän vallankumouksen syövereihin etenkin Siperiassa. Hän ajelehtii kommunistien sotaretkikunnan, komissaari Strelnikovin (Laran aviomiehen) sekä rakkautensa välissä, seuraten sodan tuomaa tuhoa sivullisena.
Filmatisoinnit

David Lean ohjasi romaanista Robert Boltin käsikirjoituksen pohjalta vuonna 1965 valmistuneen elokuvan Tohtori Živago. Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Elokuva sai viisi Oscar-palkintoa.
Tohtori Živago on vuonna 2002 valmistunut Masterpiece Theatre Show’n television minisarja, jonka pääosissa ovat Hans Matheson ja Keira Knightley.
Vuonna 2005 teoksen pohjalta valmistui kahdeksanosainen venäläinen minisarja, jonka pääosia esittävät Oleg Menšikov ja Tšulpan Hamatova.
Aiheesta muualla

Wikimedia Commonsissa on kuvia tai muita tiedostoja aiheesta .
Tolstoi, Ivan: Was Pasternak's Path To The Nobel Prize Paved By The CIA? RFE/RL. Viitattu 25.2.2009. (englanniksi)
Tohtori Živago (filmatisoinnit) IMDb:ssä
Masterpiece Theatre: Doctor Zhivago
Triunfo (1718)

| Triunfo |
| --- | --- |

Aluksen vaiheet
Rakentaja:  Palermo
Palveluskäyttöön:  1717 1718
Poistui palveluskäytöstä:  tuhottu 18. lokakuuta 1719
Aseistus
Aseistus:  60 tykkiä
Triunfo oli Espanjan laivaston kaksikantinen 60-tykkinen linjalaiva.
Valmistus

Savoijin herttuakunnan laivaston alus valmistui Palermossa vuonna 1717 nimellä Vittorio.
Palvelus

Espanja valtasi 29. syyskuuta 1718 Messinassa aluksen, joka liitettiin Espanjan laivastoon nimellä Triunfo. Aluksen päälliköksi määrättiin 16. syyskuuta 1719 Gabriel Pérez de Alderete. Seuraavana päivänä alus lähti Palermosta Messinaan, missä miehistö upotti aluksensa 18. lokakuuta Messinan antauduttua piirittäjilleen.
Tricky

| Tricky |
| --- | --- |
 Tricky vuonna 2009.
Henkilötiedot
Koko nimi:  Adrian Nicholas Matthews Thaws
Syntynyt: 27. tammikuuta 1968 (ikä 56) Bristol, Yhdistynyt kuningaskunta
Ammatti:  muusikko, tuottaja, näyttelijä
Muusikko
Taiteilijanimi:  Tricky, Tricky Kid ja Tricky Rock 
Aktiivisena:  1988–
Tyylilajit:  trip hop, rap, rock
Soittimet:  kosketinsoitin ja huuliharppu 
Levy-yhtiöt:  Domino Recording Company, Island Records ja Epitaph Records 
Aiheesta muualla
www.trickysite.com
  [ Muokkaa Wikidatassa ] [ ohje ]  
Tricky, oikealta nimeltään Adrian Nicholas Matthews Thaws, (s. 27. tammikuuta 1968 Bristol) on brittiläinen muusikko. Hänet tunnetaan erikoisesta kuiskauksen tapaisesta laulutyylistään, jossa on vaikutteita myös rapista. Hänen musiikkinsa mielletään trip hopiksi. Tricky on myös toiminut näyttelijänä ja tuottajana. Hän on toiminut monien kuuluisien yhtyeiden ja muusikoiden parissa kuten Damon Albarn (Blur, Gorillaz, The Good, the Bad & the Queen), Garbage, Björk, PJ Harvey, Alanis Morissette, Mos Def, Red Hot Chili Peppers, Tool, Paul Oakenfold, Cyndi Lauper, DMX, Nelly Furtado ja Elvis Costello.
Hän on myös on toiminut vierailijana Massive Attack -yhtyeen kahdella ensimmäisellä albumilla (Blue Lines ja Protection). Massive Attackin tavoin myös Trickyn musiikki on erittäin synkkää ja melankolista. Hänet tunnetaan varsinkin vuoden 1995 soolodebyytistään Maxinquaye, joka oli suuri menestys etenkin hänen kotimaassaan Britanniassa.
Trickyn merkittävin elokuvarooli on ollut Jean-Baptiste Emanuel Zorgin kätyrinä nimeltä ”Oikea käsi” elokuvassa The Fifth Element – puuttuva tekijä (1997).
Diskografia > Studioalbumit

Maxinquaye (1995)
Nearly God (1996)
Pre-Millenium Tension (1996)
Angels With Dirty Faces (1998)
Juxtapose (1999, DJ Muggsin ja Greasen kanssa)
Blowback (2001)
Vulnerable (2003)
Back To Mine (2003, mixtape-kokoelma)
Knowle West Boy (2008)
Mixed Race (2010)
False Idols (2013)
Adrian Thaws (2014)
Ununiform (2017)
Diskografia > Kokoelmat

A Ruff Guide (2002)
Aiheesta muualla

Kuvia tai muita tiedostoja aiheesta Tricky Wikimedia Commonsissa
Tricky Internet Movie Databasessa. (englanniksi)
Trukinmonarkki

| Trukinmonarkki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Karoliinienmonarkit Metabolus
Laji::  rugensis
Kaksiosainen nimi
 Metabolus rugensis  (Hombron & Jacquinot, 1841) 
Katso myös
   Trukinmonarkki Wikispeciesissä   Trukinmonarkki Commonsissa 
Infobox OKNimi-testi OKIUCN-testi OK: 
Trukinmonarkki (Metabolus rugensis) on monarkkien heimoon kuuluva varpuslintu.
Levinneisyys

Trukinmonarkkia tavataan Mikronesiassa. Lajin populaatioksi arvioidaan 1 000–2 499 yksilöä. Se on luokiteltu erittäin uhanalaiseksi, koska sen populaatio ja levinneisyysalue ovat pienet, ja se on vähenemässä elinympäristöjen tuhoutumisen vuoksi.
Triunfante (1756)

| Triunfante |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  24. syyskuuta 1753
Laskettu vesille:  1. helmikuuta 1756
Poistui palveluskäytöstä:  uponnut 5. tammikuuta 1795
Tekniset tiedot
Uppouma:  1 678,5 t (arqueo)
Pituus:  49,38 m (köli)
Leveys:  14,43 m
Syväys:  7,32 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 8 × 8 naulan tykkiä etukansi: 2 × 8 naulan pronssitykkiä
Triunfante oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.
Valmistus

Alus tilattiin 1753 Ferrolista Reales Astillero de Esteirosilta, missä köli laskettiin 24. syyskuuta 1753 telakkanumerolla 18. Alus laskettiin vesille 1. helmikuuta 1756.
Palvelus

Elokuussa 1756 alus lähti Ferrolista Stuartin laivueen mukana Cartagenaan. Laivueen muut alukset olivat Héctor, Soberano ja Vencedor. Marraskuuhun 1758 alus torjui algerialaisia merirosvoja. Se lähti 29. elokuuta 1759 Cádizista Andres Reggion lippulaivana kymmenen linjalaivan, kahden fregatin ja kahden pienemmän sotalaivan kanssa Napoliin noutamaan Carlos III:n kruunajaisiinsa Barcelonaan päällikkönään Juan de Lángara. Syyskuussa 1760 alus oli Cartagenassa varustettavana sotatoimiin algerialaisia merirosvoja vastaan.
Alus lähti 24. kesäkuuta 1765 Cádizista Genovaan mukanaan tuleva Itävallan kuningatar María Luisa. Genovasta se kuljetti 25. heinäkuuta Cartagenaan tulevan Asturian prinsessan María Luisa de Parman. Helmikuussa 1767 alus kuljetti Cádizista jesuiittoja Rooman Civitavecchiaan. Se nouti 10. elokuuta 1767 Jorge Juanin ja Espanjan suurlähettilään keskustelemaan rauhasta ja kauppasopimuksesta Mogadorista Marokosta, mistä alus palasi matkustajineen Cádiziin.
Vuodet 1767-1770 alus torjui algerialaisia merirosvoja. Se siirrettiin kesäkuussa 1779 Cartagenassa reserviin. Alus palautettiin palvelukseen 1781 Gibraltarin piiritykseen. Se osallistui 21. lokakuuta 1782 Cape Spartelin taisteluun. Alus lähti 24. huhtikuuta 1783 Cartagenasta San Pascualin ja priki Infanten kanssa Istanbuliin. Se kuului Gravinan laivastoon, kun alus ajoi 5. tammikuuta 1795 karille ja upposi Rosas Bayssä.
Tuli Arjo

Evdokia Eljanova (Duša) Nikitin, o. s. Gurlew, käytti taiteilijanimeä Tuli Arjo (21. helmikuuta 1908 – 9. helmikuuta 1950 Helsinki) oli suomalainen ompelija, tanssija ja elokuvanäyttelijä.
Tuli Arjo oli työssä Suomi-Filmin puvustossa ja ompelimossa ja oli mukana noin kymmenen elokuvan puvustamisessa. Hän oli puvustonhoitajana taiteilijanimellä Duša Nikitin elokuvissa Loviisa – Niskavuoren nuori emäntä (1946), Yli rajan (1942) ja Amor hoi! (1950). Hän esiintyi myös sivuosissa useissa elokuvissa, hänen tunnetuin sivuosansa oli Marusjan rooli Jääkärin morsian-elokuvassa 1938. Arjo kuoli vaikeaan sairauteen 41-vuotiaana ja hänet haudattiin Helsingin ortodoksiselle hautausmaalle.
Elokuvarooleja

Jääkärin morsian (1938), tarjoilijatar Marusja
Poikamiesten holhokki (1938), laulaja kutsuilla
Aktivistit (1939), sairaanhoitajatar
Anu ja Mikko (1940), nainen
Antreas ja syntinen Jolanda (1941), myyjätär turkisliikkeessä
Yli rajan (1942), vartiopäällikön vaimo
Rakkauden risti (1946), kapakkalaulajatar
Tignes

| Perustiedot |
| --- | --- |
Valtio::  Ranska
Région:: Rhône-Alpes
Departementti:: Savoie
Pinta-ala:: 81,63 km²
Asukasluku:: 2 178 (2006)
Asukastiheys:: 26,7 as./km²
Alueen matalin paikka:: 1 550 m
Alueen korkein paikka:: 3 456 m
Kaupunginjohtaja:: 
Kotisivu:: 

Lac de Tignes
Tignes on ranskalainen kunta, joka sijaitsee Rhône-Alpesin alueella ja Savoien departementissa.
Maantiede

Tignesin kunta on eräs korkeimmalla sijaitsevista vakinaisesti asutuista kuntayhteisöistä Euroopassa. Varsinaisen kylän korkein kohta on 2 127 metriä ja kylässä asuu vakinaisesti lähes 2 200 asukasta. Kylä sijaitsee laaksossa, jonka halki virtaa Isère-joki, joka laskee Rhône-jokeen lähellä Valenvcen kaupunkia.
Talviurheilukeskus

Kunta on tunnettu talviurheilukeskus. Kaikkein korkeimpien huippujen alueella voidaan harrastaa hiihtämistä myös kesäisin, joten osa hiihtokeskuksista on avoinna ympäri vuoden. Tignes on muodostanut naapurikunnan Val d'Isèren kanssa yhteistyössä Espace Killyn laskettelualueen, jossa on hoidettuja rinteitä 300 kilometriä.
Historia

Ennen toista maailmansotaa Tignesin kunta ja kylä olivat lähes tuntemattomia ja niin Ranskan historian puitteissa kylän historia ei yllä edes eiliseen, vaan se on kokonaisuudessaan nykyisyyttä.
Vuonna 1933 hallinto alkoi suunnitella alueelle suurta patorakennelmaa, mutta asukkaat saivat asiasta tiedon vasta vuonna 1941. Patoamistyöt aloitettiin vuonna 1946 ja kylä peittyi lopullisesti veden alle vuonna 1952. Sitä ennen oli kylän hautausmaa siirretty uuteen paikkaan, räjäytetty talot ja mellakkapoliisi oli poistanut muuttoa vastustavat asukkaat. Nykyisin kylässä voi vierailla vain joka kymmenes vuosi, kun vuosihuollon tähden keinojärvi kuivataan. Seuraava kerta on todennäköisesti vuonna 2010.
Vuonna 1956 alkoivat 2 100 metrin korkeudessa sijaitsevan Tignesin luonnonjärven läheisyydessä hiihtokeskuksen rakennustyöt.
Vuodesta 1968 lähtien aluetta on kehitetty voimakkaasti ja sinne on rakennettu erittäin korkeatasoisia huviloita, jotka ovat tuoneet alueelle varakkaita lomailijoita.
Vuoden 1992 talviolympialaiset pidettiin osittain kylässä, eritoten siellä tapahtuivat kumparehiihdon kilpailut.
Aiheesta muualla

Kuvia tai muita tiedostoja aiheesta Tignes Wikimedia Commonsissa
Sivu joka kertoo enemmän Tignesin kylästä (Arkistoitu – Internet Archive)
Tignesin tietoja Ranskan Institut Géographique Nationalin sivuistoilla[vanhentunut linkki]
Tignes, tietoja Ranskan tilastokeskuksen sivuilla (Arkistoitu – Internet Archive)
Tignesin tietoja Quid-tietokannassa[vanhentunut linkki]
Valokuvia Tignesistä
Töyhtökolibri

| Töyhtökolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Stephanoxis
Laji::  lalandi
Kaksiosainen nimi
 Stephanoxis lalandi  (Vieillot, 1818) 
Katso myös
   Töyhtökolibri Wikispeciesissä   Töyhtökolibri Commonsissa 
Infobox OKNimi-testi OKIUCN-testi OK: 
Töyhtökolibri (Stephanoxis lalandi) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Brasilian itä- ja eteläosat, Paraguayn itäosan ja Koillis-Argentiinan. Lajista tunnetaan kaksi alalajia. Louis Jean Pierre Vieillot kuvaili lajin holotyypin Brasiliasta vuonna 1818.
Tuli ja myrkkykatko

| Tuli ja myrkkykatko> Fire and Hemlock.Alkuperäisteos |
| --- | --- |
Kirjailija:  Diana Wynne Jones
Kieli:  englanti
Genre:  fantasia, nuortenkirjallisuus
Kustantaja:  HarperCollins
Julkaistu:  1985
Ulkoasu:  nidottu
Suomennos
Suomentaja:  Anna-Maija Viitanen
Kustantaja:  WSOY
Julkaistu:  1988
Sivumäärä:  363
ISBN:  951-0-15273-0
Löydä lisää kirjojaKirjallisuuden teemasivulta
Tuli ja myrkkykatko (engl. Fire and Hemlock) on Diana Wynne Jonesin vuonna 1984 ilmestynyt fantasiaromaani. Romaanin tarina ammentaa erityisesti kahdesta vanhasta englantilaisesta balladista, Tam Linista ja Thomas Learmontin tarinasta.
Kirja oli Mythopoeic-palkintoehdokas vuonna 1986 ja se sai Phoenix-palkinnon kunniamaininnan vuonna 2005.
Juoni

Kirjaa kertoo aikuisuuden kynnyksellä olevasta Pollysta, joka siivotessaan huonettaan huomaa, että hän muistaa kaksi erilaista versiota menneisyydestään. Polly yrittää saada selville, mitä hän on oikeastaan unohtanut, ja palaa mielessään kaksinkertaisten muistojen alkupisteeseen. Hän muistaa hämärästi olleensa hautajaisissa Hunsdon Housessa ollessaan kymmenenvuotias. Siellä hän tutustui mieheen nimeltä Thomas "Tom" Lynn. Tom pyysi Pollya auttamaan häntä valitsemaan kuusi valokuvaa kahdesta suuresta valokuvapinosta. Polly sekoitti osan pinojen valokuvista, joten Tom päätyi valitsemaan sellaisia kuvia, joita häntä oli kielletty ottamasta. Yksi valokuvista on nimeltään "Tuli ja myrkkykatko" ja sen Tom antoi Pollylle.
Seuraavien vuosien aikana Tom ja Polly tutustuvat toisiinsa paremmin. He lähettävät toisilleen kirjeitä, jossa kehittelevät yhteistä kertomusta salaisista alter egoistaan sankareina. Lisäksi Tom lähettää Pollylle kirjoja, joista arvelee tämän pitävän – tai, kuten myöhemmin käy ilmi, joiden lukemisen hän arvelee auttavan Pollya ymmärtämään paremmin sitä lumousverkkoa, johon Tom on sotkeutunut. Kirjoihin lukeutuvat esimerkiksi Kolme muskettisoturia, Taru sormusten herrasta -trilogia ja kokoelma vanhoja englantilaisia balladeita. Vyyhteen sotkeutuvat myös Tomin ex-vaimon, Laurelin, sukulaiset, jotka yrittävät pitää Pollyn erossa Tomista. Polly saa selville, että Laurelilla on jonkinlainen maaginen sopimus Tomin kanssa, mutta Tom ei suostunut puhumaan asiasta. Kun alkaa vaikuttaa siltä, että Polly joutuu vaaraan Tomin vuoksi, Tom yrittää katkaista heidän välinsä.
Kirjan toisessa takautumassa kuusitoistavuotias Polly ymmärtää, että hän on aina rakastanut Tomia. Saadakseen selville mitä Tomille on tapahtunut hän käyttää apunaan taikuutta. Sen seurauksena hän päätyy näyssä takaisin Hunsdon Houselle. Hän näkee siellä Tomin lisäksi tämän ex-vaimon, Laurelin, joka valehtelee Pollylle, että Tom on kuolemaisillaan eikä halua nähdä Pollya enää koskaan. Polly lupaa unohtaa Tomin ja näky päättyy. Tähän päättyvät myös Pollyn kaksinkertaiset muistot.
Kolmen vuoden päästä Polly istuu "Tuli ja myrkkykatko" -valokuvan edessä ja ymmärtää sen olleen lahja Tomilta. Polly ymmärtää, että kaikki Tomiin liittyvät muistot on pyyhitty pois hänen elämästään. Muistot Tomista ovat pyyhkiytyneet myös kaikkien muiden hänet tunteneiden mielestä. Polly suuttuu ja vannoo löytävänsä Tomin, miehen, jota hän yhä rakastaa.
Avain arvoitukseen löytyy lopulta vanhoista kansantarinoista ja balladeista, jotka auttavat häntä selvittämään totuuden. Hänelle selviää, että Tom on solminut jonkinlaisen sopimuksen Laurelin, keijujen kuningattaren kanssa, ja on siksi vaarassa kuolla. Polly päättää pelastaa Tomin.
Troy Stetina

Troy Stetina (s. 6. lokakuuta 1963) on yhdysvaltalainen kitaristi ja kitaransoiton opettaja. Hän on tehnyt noin 40 kitarakirjaa. Hän on vuosien mittaan saanut arvostusta varsinkin hevimusiikin opettajana.
Aiheesta muualla

https://www.troystetina.com
Troy Seals

Troy Seals (s. 16. marraskuuta 1938) on yhdysvaltalainen muusikko. Hän on kotoisin Kentuckysta. Hänet tunnetaan parhaiten countrymusiikin lauluntekijänä, mutta hän toimi myös laulajana sekä kitaristina ja julkaisi 1970-luvulla kaksi sooloalbumia. Hänen suosittuihin sävellyksiinsä lukeutuvat "Rattle the Windows" (Shenandoah), "I Won't Need You Anymore (Always & Forever)" (Randy Travis), "Don't Take It Away" (Conway Twitty), "From Seven Till Ten" (Conway Twitty ja Loretta Lynn), "Two Old Cats Like Us" (Hank Williams, Jr.), "Pieces of My Life" (Elvis Presley) ja "Boogie Woogie Country Man" (Jerry Lee Lewis).
Seals oli ASCAP:n vuoden 1986 countrylauluntekijä, ja hänet otettiin Nashville Songwriters Hall of Fameen vuonna 1988.
Sooloalbumit

Presenting Troy Seals (Atlantic Records, 1973)
Troy Seals (CBS Records, 1976)
Tulia tasangolla

| Tulia tasangoilla> Nobi |
| --- | --- |

Alkuperäisteos
Kirjailija:  Shōhei Ōoka
Kieli:  japani
Genre:  romaani
Julkaistu:  1951
Suomennos
Suomentaja:  Kyllikki Härkäpää (saksankielisestä käännöksestä)
Kustantaja:  Weilin & Göös
Julkaistu:  1964, 3. p. 1982
Ulkoasu:  sidottu
Sivumäärä:  232 sivua
ISBN:  951-35-2654-2
Löydä lisää kirjojaKirjallisuuden teemasivulta
Tulia tasangolla (Nobi) on  Shōhei Ōokan romaani vuodelta 1950. Kyllikki Härkäpään saksan kielestä suomentaman teoksen on julkaissut Weilin & Göös vuonna 1964.
Monille kielille käännetty teos on Ōokan tuotannosta tunnetuin, ja sen katsotaan kuuluvan sotakirjallisuuden parhaimmistoon. Sen pohjalta on tehty kaksi elokuvaa, Tulia tasangolla (1959) ja Nobi (2014). Kirja kertoo sairaasta japanilaisesta sotilaasta Tamurasta, joka kulkee sodan jälkeen Filippiinien viidakossa ja menettää lopulta mielenterveytensä, mutta hän pelastuu kristillisen uskonsa avulla.
Aiheesta muualla

Tulia tasangolla, Kirjasampo.fi
Memory, Guilt, Mourning and Responsibility: A Writer's Pilgrimage, h-net.org (englanniksi)
Töyhtöketsaali

| Töyhtöketsaali |
| --- | --- |
  
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Ketsaalit Pharomachrus
Laji::  antisianus
Kaksiosainen nimi
 Pharomachrus antisianus  (d'Orbigny, 1837) 
Katso myös
   Töyhtöketsaali Wikispeciesissä   Töyhtöketsaali Commonsissa 
Infobox OKNimi-testi OKIUCN-testi OK: 
Töyhtöketsaali (Pharomachrus antisianus) on trogonien heimoon kuuluva eteläamerikkalainen lintulaji. Sen esiintymisalue käsittää Andien rinteet Venezuelasta ja Kolumbiasta Peruun ja Bolivian läntiseen keskiosaan. Alcide d'Orbigny kuvaili lajin holotyypin Bolivian Yungasista vuonna 1837.
Töyhtökotka

| Töyhtökotka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Töyhtökotkat Lophaetus  Kaup, 1847
Laji::  occipitalis
Kaksiosainen nimi
 Lophaetus occipitalis  (Daudin, 1800) 
Katso myös
   Töyhtökotka Wikispeciesissä   Töyhtökotka Commonsissa 
Infobox OKNimi-testi OKIUCN-testi OK: 
Töyhtökotka (Lophaetus occipitalis) on suurikokoinen päiväpetolintu, jota tavataan Afrikassa. Kuten muutkin kotkat, se luetaan haukkojen heimoon. Töyhtökotkan tunnistaa päässä olevasta töyhdöstä, joka koostuu höyhenistä.
Tryffeliöljy

Tryffeliöljyä (oliiviöljyä, jossa on myös aitoa tryffeliä)
Tryffeliöljy on kulinaarisesti käytettävä nykyaikainen ruoka-aine. Sitä käytetään antamaan ruoalle tryffelin maku ja tuoksu.  Useimpiin tryffeliöljyihin ei käytetä oikeita tryffeleitä, vaan ne valmistetaan synteettisesti sekoittamalla oliivi- ja rypäleensiemenöljyihin tioeetteriä (2,4-ditiapentaania), joka on yksi lukuisista tryffelien sisältämistä tuoksuaineista. Kuten puhtaiden oliiviöljyjenkin, myös tryffeliöljyjen väri vaihtelee kirkkaasta sameaan ja keltaisesta vihreään.
Tavallisimpia tryffeliöljyn käyttötapoja on tryffeliranskalaisten valmistus. Siinä ranskanperunoihin lisätään tryffeliöljyä, parmesaanijuustoa, pippuria ja joskus muitakin aineksia. Sitä käytetään myös esimerkiksi vatkaamalla valmistettaviin ruokalajeihin, kuten perunamuhennokseen, joihinkin pastaruokiin ja grillattuihin kananmuniin .
Tryffeliöljy on keittiömestareiden ja kulinaristien suosiossa, koska se tarjoaa samantapaisen maku- ja tuoksuelämyksen kuin oikeat tryffelit mutta on näitä hinnaltaan vakaampi ja edullisempi sekä saatavilla kaikkina vuodenaikoina. Tryffeliöljyn markkinoille tulo ja suosion kasvu ovat johtaneet tryffelinmakuisten ruokien tarjonnan lisääntymiseen, kun samaan aikaan oikeat tryffelit ovat hintansa takia karanneet monen kulinaristin ulottumattomiin. Daniel Patterson valitti New York Timesin artikkelissa: ”Niiden yksiulotteinen tuoksu on myös muuttamassa yleistä käsitystä siitä, miltä tryffelin tulisi maistua”. Gordon Ramsay on viitannut tryffeliöljyyn ”keittiömestarin unelmana” mutta toisaalta sanonut valkoisen tryffeliöljyn olevan ”yksi pistävimmistä, naurettavimmista aineksista, joita keittiömestarina olen tuntenut”.
Troy Tulowitzki

| Troy Tulowitzki |
| --- | --- |
 Troy Tulowitzki vuonna 2010.
Henkilötiedot
Koko nimi:  Troy Trevor Tulowitzki
Syntynyt: 10. lokakuuta 1984 (ikä 40) Santa Clara, Kalifornia, Yhdysvallat
Kansalaisuus:   Yhdysvallat
Baseballpelaaja
Pelipaikka:  polttaja
Pituus:  191 cm
Paino:  98 kg
Lyöntipuoli:  oikea
Heittokäsi:  oikea
Nyk. joukkue:  Toronto Blue Jays
Sarja:  MLB
MLB-varaus:  7. varaus, 2005 Colorado Rockies
Pelaajaura
Seurajoukkueet
2006–2015 2015–:  Colorado Rockies Toronto Blue Jays
Troy Trevor Tulowitzki (s. 10. lokakuuta 1984 Santa Clara, Kalifornia) on yhdysvaltalainen baseballpelaaja, joka pelaa MLB-liigan Toronto Blue Jaysissa. Hänen pelipaikkansa on polttaja.
Vuonna 2006 pääsarjadebyyttinsä tehnyt Tulowitzki solmi joulukuussa 2010 Colorado Rockiesin kanssa seitsenvuotisen jatkosopimuksen, arvoltaan 134 miljoonaa dollaria. Allekirjoitushetkellä sopimus oli sarjan historian kahdeksanneksi arvokkain.
Aiheesta muualla

Kuvia tai muita tiedostoja aiheesta Troy Tulowitzki Wikimedia Commonsissa